section_heading: Dokumetarno-obrazovni serijal "Bajkovita Hrvatska"
paragraph_text: Dokumentarna serija "Bajkovita Hrvatska" u prvoj sezoni donosi 120 epizoda probranih lokacija kulturne, prirodne, sakralne i povijesne baštine Hrvatske. Emitiranje prve sezone serijala je krenulo u jesen 2014. godine na HRT-u, a za kompletan projekt, od ideje, izbora lokacija, produkcije, autorskog i tehničkog dijela, pa sve do finalnog proizvoda su zaslužni Paula i Đelo jr. Jusić, te ADRIA TON production. Paula je u serijalu zadužena za scenarij, produkciju i naraciju, dok režiju potpisuje zajedno s Đelom jr. koji je zadužen za snimanje, montažu i skladanje glazbe serijala.